|  |
| --- |
| *Komenski_grb_-_barvno* |
| **OBČINA KOMEN** |
| ***Občinski svet*** |
| Komen 86, 6223 Komen |
| Tel. 05/ 7310 450, fax. 05/ 7310 460 |

Številka: 032-0008/2023-

Datum: 7. 7. 2023

# ZAPISNIK

1. dopisne seje občinskega sveta Občine Komen v mandatnem obdobju 2022 - 2026, ki je potekala od srede, 5. 7. 2023 od 8. ure do petka, 7. 7. 2023 do 10. ure.

Sejo je sklical župan mag. Erik Modic.

Dnevni red:

1. Predlog Sklepa o izdaji soglasja k sistemizaciji delovnih mest v javnem vzgojno-izobraževalnem zavodu Vrtec Sežana v šolskem letu 2023/2024;
2. Predlog Sklepa o ukinitvi statusa grajenega javnega dobra na parceli št. 860/19 k.o. 2425 Gorjansko.

Sklic seje z gradivom je bil objavljen na spletni strani Občine Komen [www.komen.si](http://www.komen.si) dne 4. 7. 2023. Vsi člani občinskega sveta so obvestilo o sklicu seje ter predpripravljeno glasovnico prejeli po e-pošti na dan 4. 7. 2023 pred pričetkom dopisne seje.

**Točka 1: Predlog Sklepa o izdaji soglasja k sistemizaciji delovnih mest v javnem vzgojno-izobraževalnem zavodu Vrtec Sežana v šolskem letu 2023/2024**

S sklicem seje je bil predlagan naslednji

**SKLEP št. 1**

**Daje se soglasje k sistemizaciji delovnih mest v Vrtcu Sežana v šolskem letu 2023/2024 kot izhaja iz Vloge in pojasnitev k predlogu nove sistemizacije za šolsko leto 2023-2024, št. 592/2-2023, z dne 23. 6. 2023 ter v skladu s predpisi, ki urejajo zaposlovanje v vrtcih.**

Pravočasno je glasovalo 13 članov občinskega sveta.

ZA sklep je glasovalo 13 članov, PROTI ni glasoval nihče. Sklep je sprejet.

**Točka 2: Predlog Sklepa o ukinitvi statusa grajenega javnega dobra na parceli št. 860/19 k.o. 2425 Gorjansko**

S sklicem seje je bil predlagan naslednji

**SKLEP št. 2**

1. **Ugotavlja se, da nepremičnina s parc. št.** **860/19 k.o. 2425 Gorjansko, v izmeri 514 m2, v zemljiški knjigi vpisana z zaznambo grajenega javnega dobra v lasti Občine Komen, ne služi več vpisanemu namenu, zato se status grajenega javnega dobra ukine.**
2. **Navedena nepremičnina izgubi status grajenega javnega dobra z ugotovitveno odločbo, ki jo izda po uradni dolžnosti občinska uprava. Po pravnomočnosti odločbe se le-ta pošlje pristojnemu sodišču, da po uradni dolžnosti iz zemljiške knjige izbriše zaznambo o grajenem javnem dobru. Z izbrisom zaznambe javnega dobra postane parcela št. 860/19 k.o. 2425 Gorjansko, last Občine Komen.**
3. **Ta sklep začne veljati naslednji dan po objavi v Uradnem listu Republike Slovenije.**

Pravočasno je glasovalo 13 članov občinskega sveta.

ZA sklep je glasovalo 13 članov, PROTI ni glasoval nihče. Sklep je sprejet.

Seja je bila zaključena v petek, 7. 7. 2023 ob 10. uri.

|  |  |
| --- | --- |
| Zapisala:  mag. Andreja Štok |  |
|  | **Mag. Erik Modic, župan** |